BILLI huwa pprovdut bl-artikolu 49 tal-Kostituzzjoni ta' Malta illi kull meta d-detentur tal-kariga ta' President ikun assenti minn Malta l-funzjonijiet mogħtija lilu bl- imsemmija Kostituzzjoni għandhom jiġu moqdija minn dik il-persuna li l-Prim Ministru, wara konsultazzjoni mal-Kap ta' l-Oppożizzjoni, jista' jaħtar; U BILLI fit-30 ta' Lulju, 2008, il-Prim Ministru ħatarni Aġent President għal matul iż-żmien li fih il-President ikun assenti minn Malta; U BILLI jiena ħadt u ffirmajt kif imiss il-ġurament tal-kariga kif preskritt bl-artikolu 50 ta' l-imsemmija Kostituzzjoni; K.O.M., M.D., qiegħed hawnhekk navża u nipproklama li assumejt illum skond l-imsemmija Kostituzzjoni l-funzjonijiet ta' President ta' Malta. Il-Kummissarju tal-Pulizija jgħarraf li bis-setgħat mogħtija bl-Avviż Legali 101/97, it-toroq imsemmija hawn taħt se jkunu meqjusa bħala Żoni ta' rmonk fid-dati u l-ħinijiet indikati. Bis-saħħa ta' l-artikolu 52 (1) ta' l-Ordinanza dwar ir-regolament tat-Traffiku (Kap. 65), il-Kummissarju tal- Pulizija jgħarraf illi l-passaġġ u twaqqif ta' vetturi huwa pprojbit fit-toroq imsemmija hawn taħt fid-dati u l-ħinijiet indikati. Vetturi li jinsabu jiksru l-ordni ta' dan l-avviż ikunu soġġetti li jiġu rmunkati. Nhar il-Ħadd, is-17 ta' Awissu 2008 bejn it-3.00 p.m. u l-11.30 p.m. mit-toroq li ġejjin: il-Kbira, San Pawl, Sir Harry Luke u Wesgħat il-Ġublew. Eżami għall-Warrants għall-Eżerċizzju tal-Professjoni ta' Avukat u biex jeżerċità bħala Prokuratur Legali Ngħarrfu għall-informazzjoni ta' kulħadd li s-sessjonijiet li jmiss għall-parti bil-miktub ta' l-eżamijiet għall-Warrant biex persuna teżerċita l-Professjoni ta' Avukat skond l- Artikolu 81(f) tal-Kodiċi ta' Organizzazzjoni u Proċedura Ċivili u biex teżerċita bħala Prokuratur Legali skond l- Artikolu 87(e) ta' l-imsemmi Kodiċi ser jinżammu f'dawn id-dati: It-Tnejn, 29 ta' Diċembru, 2008 L-Erbgħa, 15 ta' April, 2009 Il-Ġimgħa, 31 ta' Lulju, 2009, u L-Erbgħa, 30 ta' Diċembru, 2009. Min irid jaqgħmel dawn l-eżamijiet għandu jagħti bil- miktub ismu, in-numru tal-karta tal-identità u l-indirizz tiegħu lir-reġistratur tal-Qrati Ċivili u Tribunali mill-anqas gimagħtejn qabel id-data tal-parti bil-miktub ta' l-eżami. Kull kandidat jingħata aktar informazzjoni dwar l-eżami mir-reġistratur. Kodiċi ta' Etika għall-Ġudikanti €2.33 (Lm1.00) Strateġija għall-Industrija ta' Malta: 2007-2010 €2.33 (Lm1.00) Tifkira fl-Okkażjoni tal-Kanonizzazzjoni ta' Dun Ġorġ – L-aħħar tislima Lulju 1962 (DVD) €4.66 (Lm2.00) Dawn il-Pubblikazzjonijiet jistgħu jinxtraw mid-Dipartiment ta' l-Informazzjoni 3, Pjazza Kastilja, Iż-Żurrieq, Malta